"Iga piirkiirusele lisatud kilomeeter suurendab tõenäosust sattuda õnnetusse ning raskendab võimalikke vigastusi."
#000000
„Õigupoolest on siin täielik mittevastavus välisilme ja sisemuse vahel,“ rääkis Tallinna heerold Jüri Kuuskemaa Laial tänaval põhjaliku uuenduskuuri läbinud maja ees. „Kõik näeb välja nagu 19. sajandi esimene pool. Seest leiame aga pärandi, mis lähtub aastast 1547. Kõnealune pärand ja selle hooldamine said hiljuti ka muinsuskaitsepreemia.“
#000001
Tallinna heerold Jüri Kuuskemaa tervitas meid seekord Laial tänaval, kus on vaatamisväärsusi palju. Seekord äratas heeroldi tähelepanu aga maja number üksteist, mis on läbinud põhjaliku uuenduskuuri. Kuigi väliselt on tegemist kolmekorruselise klassitsistlikus stiilis hoonega, siis on selle põhimüürid tegelikult keskaegsed.
#000002
„Õigupoolest on siin täielik mittevastavus välisilme ja sisemuse vahel,“ rääkis Kuuskemaa. „Väliselt on tegemist ampiirstiiliga: kuueruuduliste akendega kortermaja, ilusate nikerdustega uks. Kõik näeb välja nagu 19nda sajandi esimene pool. Seest leiame aga pärandi, mis lähtub aastast 1547. Kõnealune pärand ja selle hooldamine said hiljuti ka muinsuskaitsepreemia.“
#000003
Nii avaneski heeroldil võimalus külastada kodu Tallinnas, kuhu kõrvalised isikud naljalt ei pääse.
#000004
„Meid lubati siia aga lahkesti filmima, et saaksime näidata, kuidas üks elutuba umbes viie või koguni kuue aastasaja jooksul on jõudnud muutuda.“
#000005
Kuuskemaa sõnul võime olla üsna kindlad, et vaatluse alla võetud kivist maja asus siin juba 1400ndatel aastatel. Portaalile jäädvustatud aastaarv 1547 näitab aga, et sel aastal toimus ulatuslik ümberehitus. See andis majale ja tema siseruumidele moodsa ilme, kooskõlas toonase renessansiga.
#000006
„Siseportaali ülemises otsas näeme ka kahte vapikilpi, millel on Skandinaavia ruunides märgid,“ rääkis Kuuskemaa vanade kirjade tähendusest. „Need on pereisa ja pereema tollased märgid.“
#000007
Kui maja 18. sajandil ümber ehitati, siis tunti nähtavasti vajadust ka suurema ukseaugu järele. Sestap lõhuti sinna laiem ava.
#000008
„Toona tehti ka uus lagi,“ rääkis Kuuskemaa kambrite kirevast ajaloost. „Seepärast ei näegi siin palkidest talalage nagu on tõelistes vanades majades tavaliselt. Hoopis selline krohvist laekarniis koos 18. sajandisse kuuluva peegelvõlviga. Järel oli sellest vähem kui pool, mis on nüüdseks ka taastatud.“
#000009
Arhitektuuriajaloolisi uurimisi juhatas tähelepanuväärses hoones arhitekt Tiina Linna. Kooskõlas Tallinna muinsuskaitseametiga sai otsustatud, et kui kolmes kohas lüüakse vana krohv maha, siis lõunaseinale jäetakse muistne kiht alles.
#000010
„Tegemist on 18. sajandi originaalkrohviga,“ näitas Kuuskemaa iidse välimusega seinale. „Võib-olla peitub selle varjus veel midagi. Välja toodi aga üks kinnimüüritud ukseava, mille kohta jääb üle vaid küsida: kuhu see küll viia võis?“
#000011
Veidi eemal osutas Kuuskemaa aga seinaorvale, kust on muu seas näha, kui paksud on vana maja müürid. „Siin näeme ka üht väikest ümarkaarelist portaali,“ jutustas heerold edasi. „See on õige kitsukene ja madal. Õigupoolest on portaal kuskil viis või isegi kuus sajandit vana. Aga selle ilme annab aimu, et toonased tallinlased olid minusugustest tänapäevainimestest märksa väiksemad. Meeste kasv pidi jääma nii meeter kuuekümne ringi, naistel aga veelgi väiksem olema. Nii meeter viiekümne ligidal.“
#000013
Korteris leiduvate uste ja ukseorvade seas on üks üsna eriline. Algab kivist trepiastmega, aga sealsamas tuleb vastu hoopis müür.
#000014
„Algselt viis see aste kivitreppi mööda üles, teisele korrusele. Seal asus täiendav peretuba tänavapoolses ruumistikus,“ selgitas Kuuskemaa. „Tahapoole ja kõrgemale jäid siis aida- või salveruumid. Siis ei läinud seda võimalust aga enam vaja ja korrused eraldati, et kummaski võiksid asuda omaette korterid.“
#000015
„Tekib küsimus, mis need on,“ jutustas heerold. „Asi on nii, et nende peal paiknesid vasest kaaned. All keldris asus aga keskküttekamber. Graniitkivid, mis seal koldes asusid, köeti punaseks. Kui kõik olid kuumaks aetud, siis võeti vasest kaaned ära ja soe õhk tungis vuhinal eluruumidesse. Selline oli siis keskaegne küttesüsteem.“
#000017
„Kõige suurem töö oli akendega,“ rääkis heerold. „Nimelt olid aknaavad väiksemaks laotud. Tööde käigus tulid nähtavale kaks väga toredat käänulist aknasammast koos kapiteelidega nende kohal. Välja tulid ka akna paleplaadid, samuti akna kaarjad pealmikud. Kõikjal nende peal on säilinud vanad maalingud.“
#000019
Kuuskemaa sõnul olid aknaorvad katoliku ajal tihtipeale nagu pühakute altarid, kus kujutati küll Kristust ja teisi vagu tegelasi.
#000020
„Kuna meil Tallinnas oli 1520ndatel aastatel aga reformatsioon, siis loobuti aknaorvade kaunistamisel senistest kangelastest,“ rääkis heerold. „Hakati kujutama hoopis voorusi: usku, lootust ja armastust. Apostel Paulus ütles veel väidetavasti, et ülim neist on armastus. Seda kujutatakse siin siis naise kujul, kelle kätel on laps.“
#000021
Kuuskemaa tänas ka korteri omanikke, kes lubasid lahkesti oma ruume kaeda ja keda muinsuskaitse möödunud aastal ka preemiaga pärjas. Tunnustus anti väärikalt teostatud tööde eest, mis viidi suures osas läbi korteri omanike isiklike rahadega. Natuke saadi ka riigi poolset toetust. Heerold avaldas lootust, et teisedki vanalinna korteriomanikud lasevad oma valdusi põhjalikult uurida, toomaks välja peidetud väärtused ja muistised.
#000022
Loe, kes saab tänavu teenetemärgi. President tunnustab riiklike teenetemärkidega 167 inimest.
#000036
Iga päev on üle kümne perevägivalla ohvri ainuüksi Tallinnas, vaimse abi pakkumiseks napib riigil rahaLähisuhtevägivald peab lõppema sekkumisega
#000038
Jah, minu favoriit on kindel ning valmistun oma häält andma.
Olen veel kahevahel ja otsustan esinemiste põhjal.
Mulle ei meeldi sel aastal ükski laul ega esineja.
Muidugi mitte! Eurovisioon on oma aja ära elanud nähtus.
#000039
Magus rännak šokolaadimuuseumi ja Eesti üheks parimaks kondiitriäriks nimetatud šokolaadikohvikusse
#000040
Rüütelkondade muuseumis näeb haruldasi aumärke kuldvillakust sukapaela ordeniniErakordse Maarja kabeli taastamistööde järel jõuab oma täies uhkuses linnarahvani gooti arhitektuuri kohalik ilu
#000041
Rüütelkondade muuseumis näeb haruldasi aumärke kuldvillakust sukapaela ordenini
#000042
Erakordse Maarja kabeli taastamistööde järel jõuab oma täies uhkuses linnarahvani gooti arhitektuuri kohalik iluKuidas hakkab välja nägema vana juudi kalmistu Magasini tänaval?
#000043
Paljassaare kogukonnatöökojas kasvatatakse seentest lampe ning valmistatakse vaipu ja vineerist seinaskulptuure
#000044
Suursugune Lutheri vineeri- ja mööblivabrik oli üks suuremaid puidutöötlemisettevõtteid maailmas
#000045
Kunagise töösturi villa sai abiellujate õnnepaleeks läbi sõja ja purustusteÜks arst, kes ravis neeru- ja sapikive, kinkis oma iseäraliku kogu vaatamiseks tervisemuuseumile
#000046
Kalamaja muuseumis räägitakse kolmapäeval kilulinna ajaloost
#000047
Vanasadama trammiliini ehitus algab märtsis. Tallinn jagab tänavu oluliselt rohkem restaureerimistoetusi. Kristiines kasvas vägivalla kuritegude arv. Kesklinnas ja Pirital saab tasuta uisutamist õppida. Tänasest saab tasuta gripi vastu vaktsineerida!
#000048
Vanade hoonete vuntsimiseks saab nüüd 100 000 eurot rohkem toetust
#000049
Kallist kalevist rõivast kandis mõlemalt poolt mitu inimpõlve
#000050
Muusikas andekad õpilased on oodatud konkursile „Tallinna talent“. Parimaid osalejaid tunnustatakse noormuusiku tiitli ja stipendiumiga
#000051
Tallinn kutsub veebruaris tasuta talisuplema. Kohapeal on olemas nii juhendajad kui ka soe saun
#000052